**Niciodată singur(i)**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ai grijă deci nu uita

lumea asta nu-i a ta

nici la bine nici la rău

tot ce ai nu este-al tău

Ochii și privirea dulce

te trezesc doar să te culce

zborul frate adâncimea

că ești singur sau mulțimea

Înțelept de-ai fi ori vesel

traiul morții alții lese-l

peste tot e-același drac

ești bogat că ești sărac

Înger te consideri om

toți la țintă ajunge-vom

Costel Zăgan, CEZEISME II